El dissabte s'impartirà el curs formatiu per a associacions ‘Obtenció de certificats digitals, tramitació de documents i presentació telemàtica’
01 de març 2019

![](/media/nsunhcsw/016_c_cursosasociaciones_01.jpg)  
  
  

  

El curs formatiu per a associacions ‘Obtenció de certificats digitals, tramitació de documents i presentació telemàtica’ s'impartirà este dissabte, 2 de març, de 9 a 13 hores en el Centre Cultural Mario Monreal de Sagunt.

  

Des del departament de Participació Ciutadana de l'Ajuntament de Sagunt s'ha organitzat una nova edició de cursos de formació per a associacions sense ànim de lucre, com es va informar en el seu moment. Esta edició comptarà amb un total de sis accions, d'una banda, cinc cursos repartits entre febrer i juny, i d'altra banda una sessió formativa organitzada per la Xarxa d'entitat del País Valencià, que va tindre lloc este dijous. Són cursos oberts i gratuïts per a les associacions del municipi.

  

Els cursos, que tindran lloc en el Centre Cultural Mario Monreal, seran els següents; el primer dels quals serà el curs ‘d'Obtenció de certificats digitals, tramitació de documents i presentació telemàtica’, que es va celebrar el dissabte 23 de febrer i ara, este dissabte, 2 de març, torna de 9 a 13 hores.

  

El segon curs programat és '‘Obligacions documentals per a associacions’, que serà el 23 de març en horari de 9 a 14 hores. Per al 6 d'abril està previst el curs ‘Incrementar la base social i la participació en les nostres entitats’, que serà de 9 a 13 hores (este curs, a excepció de la resta, serà en el Centre Cívic ‘Els Vents’). El curs ‘Obligacions fiscals per a associacions’ serà el dissabte 13 d'abril en horari de 9 a 14 hores, també en el Centre Cultural Mario Monreal, igual que el de ‘Creació i gestió de Blogs per a associacions’, que serà el dissabte 8 de juny de 9 a 13 hores.

  

Les associacions interessades en algun d'estos cursos hauran de realitzar la inscripció a través del correu electrònic participacio.ciutadana@aytosagunto.es o r.escoms@aytosagunto.es indicant el nom de l'associació, el CIF, el nom i cognoms de la persona que assistirà en representació de l'associació, així com el seu DNI i càrrec en l'associació. Una vegada emplenat i enviat el correu se li confirmarà l'admissió al curs en cas que queden places. Els cursos estan limitats a 20 places i podrà anar una persona per cada associació.​

  

![](/media/l0tdux3m/016_c_cursosasociaciones_02.jpg) 

 ![](/media/dlrhbxjl/016_c_cursosasociaciones_03.jpg)

 ![](/media/qfdh0vko/016_c_cursosasociaciones_04.jpg)

​![](/media/n5wpkh5f/016_c_cursosasociaciones_05.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-dissabte-s-impartira-el-curs-formatiu-per-a-associacions-obtencio-de-certificats-digitals-tramitacio-de-documents-i-presentacio-telematica/ "Facebook")
*   [](http://twitter.com/share?url=https://aytosagunto.es/va/actualitat/el-dissabte-s-impartira-el-curs-formatiu-per-a-associacions-obtencio-de-certificats-digitals-tramitacio-de-documents-i-presentacio-telematica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-dissabte-s-impartira-el-curs-formatiu-per-a-associacions-obtencio-de-certificats-digitals-tramitacio-de-documents-i-presentacio-telematica/ "Linked In")
*   [](mailto:?body=https://aytosagunto.es/va/actualitat/el-dissabte-s-impartira-el-curs-formatiu-per-a-associacions-obtencio-de-certificats-digitals-tramitacio-de-documents-i-presentacio-telematica/)